ועדת הפנים ואיכות הסביבה, כנסת 17, פרוטוקול מספר 186, 2007-07-10 12:00

אופיר פינס-פז: אז נחזור לניסוח: "כמידת האפשר".

עידו בן יצחק: קורא סעיף 6: "שר הפנים ממונה על ביצועו של חוק זה, והוא רשאי, בהסכמת שר הביטחון, להתקין תקנות לביצועו".

אופיר פינס-פז: למה בהסכמת שר הביטחון.

אופיר פינס-פז: שר הביטחון לא נותן שקל.

אופיר פינס-פז: מה ששר הפנים ירצה הוא יעשה.

אופיר פינס-פז: שר הביטחון לא מעורב בחוק.

אופיר פינס-פז: זה מה שביקשתם, זה מה שקיבלתם.

הלן מור: אנו ביקשנו שכן תהיה מעורבות.

אופיר פינס-פז: בשום פנים ואופן לא.

אופיר פינס-פז: או שתשתתפו במימון, או שלשר הביטחון לא תהיה נגיעה לחוק.

אלי בן שם: הם ממנים את כל מה שקשור להנצחה.

אלי בן שם: הם מתקצבים את זה במאות אלפי שקלים.

אופיר פינס-פז: נאמר: "בהתייעצות עם שר הביטחון".

עידו בן יצחק: הסעיף הבא יהיה סעיף סייג על התחולה, שיקבע שהחוק לא יחול על בית יד לבנים שמיועדים לפעילות כלל ארצית.

אופיר פינס-פז: תמצאו נוסח שמחריג את הבדואים והדרוזים.

מוחמד כעבייה: אנחנו נעשה חוק אחר לגמרי.

יעקב מרגי: נעזור להם.

עידו בן יצחק: קורא סעיף 7: "על בית יד לבנים שהיה קיים ערב תחילתו של חוק זה, יחולו הוראות חוק זה, ואולם חברי ועד מנהל או בעלי תפקיד דומה בבית יד לבנים כאמור יחדלו לכהן בתפקידם בתום—

עידו בן יצחק: מיום תחילתו של חוק זה".

אופיר פינס-פז: מה קורה עם אלה שמכהנים היום?

אלי בן שם: אין כאלה שמכהנים היום.

אופיר פינס-פז: מי מנהל את בית יד לבנים בירושלים?

אלי דהאן: אין ועד מנהל.

אלי דהאן: ראש העיר פירק את העמותה ופיטר את הוועד.

אלי בן שם: יש מנהל בית, אבל אין ועד מנהל.

תומר רוזנר: האם יש בתי יד לבנים שיש בהם עמותות?

אלי בן שם: שניים שפירקו אותם.

אופיר פינס-פז: אנו נעבור להצבעה על הצעת החוק.

אופיר פינס-פז: ה צ ב ע ה בעד – 2 נגד – אין נמנעים – אין החוק עבר.

אופיר פינס-פז: תודה רבה, הישיבה נעולה.